《水龙吟》
元代·王吉昌

慧驱茅塞开心地。气养氤氲纯粹。三奇聚鼎，炎炎火里，丹花吐粹。

海底上清吹。异香喷、芳姿肥腻。被木童拈弄，飞行无碍，宝光衬，彩霞炽。

奥室清凉常媚。廓胸襟、冰霜光被。烟消火灭，云收雾敛，顿成不二。

头角逍遥，事混河沙，光尘不异。这元初妙有，清虚法体，证菩提位。

作者简介：王吉昌，生平不详，元代人，号超然子，出家学道，有《会真集》。